PMIndiaData/PMIndiaSum huggingface dataset:
મંત્રીમડળે બાયો ટેકનોલોજીનાં ક્ષેત્રમાં ભારત અને ફિનલેન્ડ વચ્ચે થયેલી સમજૂતીકરારને મંજરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને ફિનલેન્ડ વચ્ચે બાયો ટેકનોલોજીના ક્ષેત્રમાં પરસ્પર હિતના આધારે સહયોગ સ્થાપિત કરવા માટે થયેલા સમજૂતીકરારને પોતાની મંજૂરી આપી દીધી છે. આ સમજૂતીકરાર સંશોધન વિકાસ અને નવીનતાનાં વ્યાપક કાર્યક્ષેત્રમાં મહત્ત્વાકાંક્ષી ઉદ્યોગ દ્વારા શરુ કરાયેલીનવીન અને આંતરરાષ્ટ્રીય યોજના માટે ભંડોળ મેળવવા અને તેનો અમલ કરવા માટે કરવામાં આવ્યો છે. લાભઃ આ સમજૂતીકરાર લાંબા ગાળાનાં સંશોધન, વિકાસ અને નવીનતા માટે સહયોગ સ્થાપિત કરવા તથા ભારત અને ફિનલેન્ડનાં સંગઠનો વચ્ચે સહયોગ નેટવર્કને સ્થાપિત અને મજબૂત બનાવવામાં સહાયતા પ્રદાન કરશે. ઉચ્ચ આંતરરાષ્ટ્રીય માપદંડોની જરૂરિયાત પર આધારિત મહત્ત્વાકાંક્ષી સંયુક્ત પરિયોજનાઓને નાણાકીય પોષણ દ્વારા બંને દેશોનો ઉદ્દેશ આંતરરાષ્ટ્રીય સ્તરનાં નવીનતા લાભોને બંને દેશો સુધી પહોંચવામાં સહાયતા કરવાનો છે. એનાથી બંને દેશોનાં વૈજ્ઞાનિકો, સંશોધનકર્તાઓ અને ઉદ્યોગ વચ્ચે માહિતીનું આદાન પ્રદાનકરવા અને જ્ઞાનનું સર્જન કરવામાં મદદ મળશે. વિગતઃ સહયોગનાંકેન્દ્રબિંદુતરીકે નવીનતાનીઓળખ કરવા માટે, ડીબીટી અને બિઝનેસ ફિનલેન્ડ ભારત સરકારનાં બાયોટેકનોલોજી વિભાગનાં જાહેર ક્ષેત્રનાં સાહસ બાયો ટેકનોલોજી ઉદ્યોગ સંશોધન સહાયતા પરિષદ (બીઆઈઆરએસી)ની સાથે મહત્ત્વાકાંક્ષી ઉદ્યોગજન્ય નવીન અને આંતરરાષ્ટ્રીય યોજનાઓનાં નાણાકીય પોષણ અને તેનાઅમલીકરણ માટે સહયોગ કરવા પર સંમત થયાં છે. પારસ્પરિક હિતોનાં આધારે નીચેનાં સંશોધન ક્ષેત્રોની ઓળખ કરવામાં આવી છે – મિશન ઇન્નોવેશન; બાયોફ્યુચર પ્લેટફોર્મ, જૈવ ઇંધણ, જૈવ ઊર્જા, બાયોમાસ આધારિત ઉત્પાદન; બાયો ટેકનોલોજીનો પર્યાવરણ અને ઊર્જા માટે ઉપયોગ; iii. સ્ટાર્ટ-અપ અને વિકસતી કંપનીઓનાં વેપારનો વિકાસ; જીવવિજ્ઞાનમાં શૈક્ષણિક ટેકનોલોજી અને રમતગમત; જીવવિજ્ઞાન ઉદ્યોગનાં અન્ય ક્ષેત્ર. પૃષ્ઠભૂમિઃ આ સમજૂતીકરાર પર ફિનલેન્ડ પ્રજાસત્તાકની સરકાર અને ભારત સરકાર વચ્ચે વિજ્ઞાન અને ટેકનોલોજીનાં ક્ષેત્રમાં સહયોગ સ્થાપિત કરવા માટે થયેલા સમજૂતીકરાર અનુસાર હસ્તાક્ષર કરવામાં આવ્યાં હતાં. સમજૂતીકરાર પર 25 માર્ચ, 2008નાં રોજહેલસિંકીમાં હસ્તાક્ષર કરવામાં આવ્યાં હતાં. એમાં પારસ્પરિક હિતોનાં આધારે ફિનલેન્ડ અને ભારતીય સંગઠનો વચ્ચે લાંબા ગાળાનાં સંશોધન અને વિકાસ તથા ઇન્નોવેશન (આઈએન્ડડીએન્ડઆઈ) સહયોગને પ્રોત્સાહન આપવા પર સંમતિ આપવામાં આવી હતી.
મંત્રીમંડળે ભારત અને બાંગ્લાદેશ વચ્ચે ઓડિયો વિઝ્યુઅલ સહ-ઉત્પાદન પર સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકમાં ભારત અને બાંગ્લાદેશના ઓડિયો વિઝ્યુઅલ સહ-ઉત્પાદન પર થયેલી સમજૂતીને મંજૂરી આપવામાં આવી હતી. સમજૂતીની ખાસયિતો સમજૂતીમાં ફિલ્મો, ડોક્યુમેન્ટરી અને એનિમેશન ફિલ્મોનાં સહ-ઉત્પાદનને આવરી લેવામાં આવશે. પ્રસ્તાવિત સમજૂતીને અનુરૂપ થયેલ ઓડિયા-વિઝ્યુઅલ સહ-ઉત્પાદનને તમામ લાભ મેળવવાનો અધિકાર હશે, જે તેમના કાયદા અને નીતનિયમો સાથે સુસંગત રીતે બંને દેશો દ્વારા કોઈ પણ રાષ્ટ્રીય ઓડિયો-વિઝ્યુઅલ કાર્ય મુજબ હોઈ શકે છે. તે બંને દેશો વચ્ચે કળા અને સંસ્કૃતિના આદાનપ્રદાન તરફ દોરી જશે તથા બંને દેશોના લોકો વચ્ચે સંબંધો મજબૂત કરશે અને સમજણ વધારશે. સહ-ઉત્પાદનો આપણી કુશળતાઓનું નિર્માણ કરવાની અને તેને પ્રદર્શિત કરવાની તક પૂરી પાડશે. તે ઓડિયો-વિઝ્યુઅલ સહ-ઉત્પાદનના ક્ષેત્રમાં કલાકારો, ટેકનિકલ અને નોન-ટેકનિકલ વ્યક્તિઓ વચ્ચે રોજગારીનાં સર્જન તરફ દોરી જશે, જેમાં પોસ્ટ-પ્રોડક્શન અને તેનું માર્કેટિંગ સામેલ છે, જેથી બંને દેશોનાં કુલ સ્થાનિક ઉત્પાદન (જીડીપી)માં વધારો થશે. સમગ્ર વિશ્વમાં ફિલ્મના શૂટિંગ માટે પસંદગીના સ્થળો તરીકે ભારતની વિઝિબિલિટી/સંભવિતતા વધારવા માટે ભારતીય સ્થાનિક સ્થળોનો ઉપયોગ વધારવો. અત્યાર સુધી ભારતે ઇટાલી, બ્રિટન, જર્મની, બ્રાઝિલ, ફ્રાંસ, ન્યૂઝિલેન્ડ, પોલેન્ડ, સ્પેન, કેનેડા, ચીન અને પ્રજાસત્તાક કોરિયા સાથે થયેલી ઓડિયો-વિઝ્યુઅલ સહ-ઉત્પાદન સમજૂતી કરી છે.
પ્રધાનમંત્રીએ જણાવ્યું, આ પડકારજનક સમયમાં ભારત-બ્રાઝીલની ભાગીદારી સૌથી વધુ મજબૂત બની છે

પ્રધાનમંત્રી શ્રી નરેન્દ્ર મોદીએ જણાવ્યું હતું કે આ પડકારજનક સમયમાં ભારત-બ્રાઝીલની ભાગીદારી સૌથી વધુ મજબૂત બની છે. પ્રધાનમંત્રી શ્રી નરેન્દ્ર મોદીએ બ્રાઝીલના રાષ્ટ્રપતિ જૈર એમ. બોલસોનારોના ટ્વીટનો પ્રત્યુત્તર આપ્યો હતો જેમાં તેમણે બ્રાઝીલને હાઇડ્રોકસીક્લોરોક્વિનનો જથ્થો પૂરો પાડવાના ભારતના નિર્ણય માટે તેમણે પોતાનો આભાર વ્યકત કર્યો હતો. “ભારત આ મહામારી વિરુદ્ધની માનવજાતની લડાઈમાં પોતાનું યોગદાન આપવા માટે પ્રતિબદ્ધ છે,” પ્રધાનમંત્રીએ જણાવ્યું હતું.
પ્રધાનમંત્રીએ પેરાલિમ્પિક ગેમ્સમાં મેન્સ ડિસ્ક થ્રોમાં કાંસ્ય ચંદ્રક જીતવા બદલ વિનોદ કુમારને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક ગેમ્સમાં મેન્સ ડિસ્ક થ્રોમાં કાંસ્ય ચંદ્રક જીતવા બદલ વિનોદ કુમારને અભિનંદન આપ્યા હતા. પ્રધાનમંત્રીએ એક ટ્વીટમાં કહ્યું હતું; “ભારત આનંદપૂર્વક વિનોદ કુમારને તેમના અદભૂત પ્રદર્શન માટે આભાર માને છે! તેમને કાંસ્ય ચંદ્રક જીતવા માટે અભિનંદન. તેમની આકરી મહેનત અને દૃઢનિશ્ચયતાના લીધે અદ્ભૂત પરિણામો મળ્યા. #…
પ્રધાનમંત્રીએ કચ્છી નવા વર્ષની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કચ્છી માંડુઓને કચ્છી નવા વર્ષની શુભેચ્છા પાઠવી છે. પ્રધાનમંત્રીએ કહ્યું હતું કે, “કચ્છી નવા વર્ષે, અષાઢી બીજને પાવન પ્રસંગે, ઉજવણી કરતાં તમામ ભાઈઓ અને બહેનોને શુભેચ્છા. તમારા બધાનું નવું વર્ષ સુખ, શાંતિ અને સમૃદ્ધિમય બની રહે તેવી શુભેચ્છા.”
પ્રધાનમંત્રીએ કૃષિ કર્મણ પુરસ્કારો એનાયત કર્યા

પ્રધાનમંત્રી શ્રી નરેન્દ્ર મોદીએ આજે કર્ણાટકના તુમકુર ખાતે એક જાહેરસભા દરમિયાન પ્રગતિશીલ ખેડૂતોને કૃષિ મંત્રીના કૃષિ કર્મ પુરસ્કારો અને રાજ્યોના પ્રશંસા પુરસ્કારો એનાયત કર્યા હતા. તેમણે પ્રધાનમંત્રી કિસાન (પ્રધાનમંત્રી કિસાન સમ્માન નીધિ) અંતર્ગત ડિસેમ્બર 2019થી માર્ચ 2020 સુધીના સમયગાળા માટે ખેડૂતોને રૂપિયા 2000ના ત્રીજા હપતાની રકમ પણ રીલીઝ કરી હતી. આનાથી અંદાજે 6 કરોડ લાભાર્થીઓને ફાયદો થશે. આ ઉપરાંત તેમણે કર્ણાટકના પસંદગીના ખેડૂતોમાં કિસાન ધિરાણ કાર્ડ (ની મદદથી તેમની બોટ્સમાં નેવિગેશન ઉપકરણો પણ લગાવવામાં આવી રહ્યાં.” દેશમાંપોષણસંબંધિતસુરક્ષાનેધ્યાનમાંરાખતા, પ્રધાનમંત્રીએકૃષિકર્મણપુરસ્કારઅંતર્ગતપોષક ધાન્ય, બાગાયતઅનેસજીવખેતીમાટેનવીશ્રેણીબનાવવાનીઅપીલકરીહતી. તેમણેઉમેર્યુંહતુંકે, આમકરવાથીઆક્ષેત્રમાંજોડાયેલાલોકોઅનેરાજ્યોનેપ્રોત્સાહનમળશે.
પ્રધાનમંત્રીએ નાગપુર રેલવે સ્ટેશનથી વંદે ભારત એક્સપ્રેસને લીલી ઝંડી બતાવી

પ્રધાનમંત્રી શ્રી નરેન્દ્ર મોદીએ આજે નાગપુર રેલવે સ્ટેશનના પ્લેટફોર્મ નંબર 1 પરથી નાગપુર અને બિલાસપુરને જોડતી વંદે ભારત એક્સપ્રેસને લીલી ઝંડી બતાવી હતી. પ્રધાનમંત્રીએ વંદે ભારત એક્સપ્રેસના ટ્રેન કોચનું નિરીક્ષણ કર્યું અને ઓનબોર્ડ સુવિધાઓનું નિરીક્ષણ કર્યું. શ્રી મોદીએ વંદે ભારત એક્સપ્રેસના લોકોમોટિવ એન્જિનના કંટ્રોલ સેન્ટરનું નિરીક્ષણ કર્યું અને નાગપુર અને અજની રેલવે સ્ટેશનોની વિકાસ યોજનાઓનો પણ ક્યાસ લીધો. નાગપુરથી બિલાસપુરની મુસાફરીનો સમય 7-8 કલાકથી ઘટાડીને 5 કલાક 30 મિનિટ કરવામાં આવશે. પ્રધાનમંત્રીએ ટ્વીટ કર્યું: “નાગપુર અને બિલાસપુર વચ્ચે વંદે ભારત એક્સપ્રેસને લીલી ઝંડી. આ ટ્રેન દ્વારા કનેક્ટિવિટીમાં નોંધપાત્ર વધારો થશે. પ્રધાનમંત્રીની સાથે મહારાષ્ટ્રના મુખ્ય પ્રધાન શ્રી એકનાથ શિંદે, મહારાષ્ટ્રના રાજ્યપાલ શ્રી ભગતસિંહ કોશ્યરી, મહારાષ્ટ્રના નાયબ મુખ્ય મંત્રી શ્રી દેવેન્દ્ર ફડણવીસ અને કેન્દ્રીય માર્ગ પરિવહન અને ધોરીમાર્ગ પ્રધાન શ્રી નીતિન ગડકરી જ્યારે તેઓની સાથે નાગપુર રેલવે સ્ટેશન પર પહોંચ્યા હતા. પૃષ્ઠભૂમિ ટ્રેન શરૂ થવાથી પ્રદેશમાં પ્રવાસનને વેગ મળશે અને મુસાફરીનો આરામદાયક અને ઝડપી મોડ પ્રદાન કરવામાં મદદ મળશે. નાગપુરથી બિલાસપુરની મુસાફરીનો સમય 5 કલાક અને 30 મિનિટનો રહેશે. દેશમાં રજૂ થનારી આ છઠ્ઠી વંદે ભારત ટ્રેન હશે અને તે પહેલાની સરખામણીમાં અદ્યતન વર્ઝન છે, જે ઘણી હળવી અને ઓછા સમયગાળામાં વધુ ઝડપે પહોંચવામાં સક્ષમ છે. વંદે ભારત 2.0 માત્ર 52 સેકન્ડમાં 0 થી 100 કિલોમીટર પ્રતિ કલાકની ઝડપ અને 180 કિલોમીટર પ્રતિ કલાકની મહત્તમ ઝડપ સુધી પહોંચવા જેવી વધુ પ્રગતિ અને સુધારેલ સુવિધાઓથી સજ્જ છે. સુધારેલ વંદે ભારત એક્સપ્રેસનું વજન અગાઉના 430 ટનની સરખામણીમાં 392 ટન હશે. તેમાં
પ્રધાનમંત્રીએ પૂણેમાં નિર્માણાધીન બિલ્ડીંગની દુર્ઘટનામાં થયેલા મોત પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂણેમાં નિર્માણાધીન ઈમારતમાં દુર્ઘટના પર દુ:ખ વ્યક્ત કર્યું છે. પ્રધાનમંત્રી કાર્યાલયે એક ટ્વિટમાં કહ્યું: "પુણેમાં નિર્માણાધીન બિલ્ડીંગમાં થયેલી દુર્ઘટનાથી હું દુઃખી છું. શોકગ્રસ્ત પરિવારો પ્રત્યે સંવેદના. હું આશા રાખું છું કે આ દુર્ઘટનામાં ઘાયલ થયેલા તમામ લોકો વહેલામાં વહેલી તકે સ્વસ્થ થઈ જાય:
મંત્રીમંડળે નામાંકન અને પીએસસી વ્યવસ્થા અંતર્ગત છોડવામાં આવેલ ક્ષેત્રોનાં સંબંધમાં ઓએનજીસી અને ઓઆઈએલના 60 બિનમુદ્રીકૃત શોધાયેલા લઘુતમ ઓઇલ ક્ષેત્ર (ડીએસએફ)નાં બિડનાં રાઉન્ડ-11ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ડિસ્કવર્ડ સ્મોલ ફિલ્ડ પોલિસી બિડ (શોલાયેલા લઘુ ક્ષેત્ર માટેની નીતિની બોલી – ડીએસએફ)નાં 11માં રાઉન્ડ અંતર્ગત ઓળખ કરાયેલા 60 સંશોધિત લઘુ ક્ષેત્રો/બિનમુદ્રિકૃત સંશોધનો માટે 14.10.2015નાં રોજ અધિસૂચિત સંશોધિત લઘુ ક્ષેત્ર નીતિનાં વિસ્તાર માટે મંજૂરી આપી દીધી છે. તેમાં 22 ક્ષેત્ર/સંશોધિત ઓઇલ એન્ડ નેચરલ ગેસ કોર્પોરેશન (ઓએનજીસી) લિમિટેડનાં, 5 ક્ષેત્રો ઓઇલ ઇન્ડિયા લિમિટેડ (ઓઆઈએલ) તથા નવી સંશોધિત અને લાઇસન્સિંગ નીતિ (એનઈએલપી) બ્લોકોમાંથી છોડવામાં આવેલા 12 ક્ષેત્રો સામેલ છે. આ ઉપરાંત 21 ક્ષેત્ર/સંશોધિત ડીએસએફ બિડનાં રાઉન્ડ 1માં બાકી છે, જેની રજૂઆત કરવામાં આવી હતી. પરંતુ રોકાણકારોએ યોગ્ય રસ ન દાખવતા કરાર કરવામાં આવ્યો નહોતો. વિગત: આ સંશોધનોમાં 194.65 મિલિયન મેટ્રિક ટન (એમએમટી) ઓઇલ અને તેનાં જેટલો ગેસ હોવાનો અંદાજ વ્યક્ત કરવામાં આવ્યો છે. આ ઓઇલ ક્ષેત્રોને ઝડપથી વિકસાવવામાં આવશે અને તેનું મુદ્રીકરણ કરવામાં આવશે, જેનાં પરિણામે ઓઇલ અને ગેસ ઉત્પાદનમાં વધારો થશે અને તેનાથી દેશની ઊર્જા સુરક્ષા વધશે. એક અંદાજ મુજબ, આ ઓઇલ ક્ષેત્રોમાં રોકાણ કરવાથી 88,000થી વધારે પ્રત્યક્ષ, પરોક્ષ અને લાભદાયક રોજગારીનું સર્જન થશે. આ નીતિને ભવિષ્યની બોલીનાં તબક્કામાં લાગુ કરવામાં આવશે. સચિવ (પેટ્રોલિયમ અને કુદરતી ગેસ), સચિવ (ખર્ચ) અને કાયદા સચિવ ધરાવતી સચિવોની સક્ષમ સમિતિ (ઇસીએસ) આવકની વહેંચણીનાં આદર્શ કરાર, નોટિસ મંગાવતી ઓફર (એનઆઇઓ) અને સંશોધિત લઘુ ક્ષેત્રોની બિડનાં રાઉન્ડ 11નાં દસ્તાવેજોને અંતિમ સ્વરૂપે આપશે તથા સ્વીકૃત કરશે. કોન્ટ્રક્ટ આપવાની મંજૂરી ઈસીએસની ભલામણોનાં આધારે પેટ્રોલિયમ અને કુદરતી ગેસ મંત્રી તથા નાણાં મંત્રી આપશે.
ઉચ્ચત્તમ ન્યાયાલયના નિર્ણયના અનુપાલનમાં નદિઓને જોડવાના કાર્યક્રમને આધીન કાર્યની સ્થિતિ તેમજ પ્રગતિ રિપોર્ટ

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રીમંડળની બેઠકમાં નદીઓને જોડવાના સંબંધિત જળ સંસાધન મંત્રાલયની સ્થિતિ તેમજ પ્રગતિ રીપોર્ટને પોતાની મંજૂરી આપી દીધી છે. રિટ પિટીશન (સિવિલ) – 512 વર્ષ 2002- રિટ પિટીશન – 668 વર્ષ 2002ની સાથે નદીઓની નેટવર્કિંગ, બાબતમાં ઉચ્ચત્તમ ન્યાયાલયની તારીખ 27 ફેબ્રુઆરી, 2012ના નિર્ણયના અનુપાલનમાં આવું કરવામાં આવ્યું છે. આનાથી રાષ્ટ્રીય પરિપ્રેક્ષ્ય યોજનાના આધીન ચાલનારી નદીઓને જોડનારી પરિયોજનાઓની દેખરેખ કરવામાં મદદ મળશે. નદીઓને જોડવા માટે બનેલી વિશેષ સમિતિની સ્થિતિ તેમજ પ્રગતિ રીપોર્ટને મંત્રીમંડળની જાણકારી માટે દ્વિ-વાર્ષિક રૂપમાં પ્રસ્તુત કરવામાં આવશે. આ દ્વિ-વાર્ષિક રિપોર્ટ દેશહિતમાં યથાસંભવ જેમ બને તેમ ઝડપથી આખરી તેમજ યોગ્ય નિર્ણય લેવાના કાર્યમાં સુનિશ્ચિત કરાશે.
પ્રધાનમંત્રીએ રાષ્ટ્રીય ટેકનોલોજી દિવસ પર ભારતીય વૈજ્ઞાનિકોનો આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ આપણા તેજસ્વી વૈજ્ઞાનિકો અને તેમના પ્રયત્નો માટે આભાર વ્યક્ત કર્યો છે જેના કારણે 1998માં પોખરણના સફળ પરીક્ષણો થયા હતા. એક ટ્વીટમાં, પ્રધાનમંત્રીએ કહ્યું; "આજે, રાષ્ટ્રીય પ્રૌદ્યોગિક દિવસ પર, અમે અમારા તેજસ્વી વૈજ્ઞાનિકો અને તેમના પ્રયત્નો માટે કૃતજ્ઞતા વ્યક્ત કરીએ છીએ જેના કારણે 1998માં પોખરણના સફળ પરીક્ષણો થયા. અમે અટલજીના અનુકરણીય નેતૃત્વને ગર્વ સાથે યાદ કરીએ છીએ જેમણે ઉત્કૃષ્ટ રાજકીય સાહસ અને રાજનીતિ દર્શાવી."
મંત્રીમંડળે તિરુપતિ એરપોર્ટ પર સેરેમોનિયલ લોંજનું નિર્માણ કરવા માટે જમીનની ફાળવણી કરવાની મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એરપોર્ટ ઓથોરિટી ઓફ ઇન્ડિયા (એએઆઈ)ની 1800 ચોરસ મીટર જમીનની ફાળવણી આંધ્રપ્રદેશ એજ્યુકેશન એન્ડ વેલ્ફેર ઇન્ફ્રાસ્ટ્રક્ચર ડેવલપમેન્ટ કોર્પોરેશન (એપીઇડબલ્યુઆઇડીસી)ને 15 વર્ષનાં ગાળા માટે વર્ષ રૂ. 1/-ની લાઇસન્સ ફી પર કરવાની મંજૂરી આપી હતી. આ ફાળવણીનો ઉદ્દેશ તિરુપતિ એરપોર્ટ પર સેરેમોનિયલ લોંજનું નિર્માણ કરવાનો છે. લાભ: તિરુપતિ ભગવાન શ્રી વેંકટેશ્વરાનું પવિત્ર ધામ છે, જેની મુલાકાત વીવીઆઇપી/વીઆઇપી અવારનવાર લે છે. સેરેમોનિયલ લોંજનું નિર્માણ મુલાકાતીઓને વધારે સારી સુવિધા આપવા માટે ઓફર થશે. સેરેમોનિયલ લોંજની જાળવણી એપીઇડબલ્યુઆઇડીસી દ્વારા થશે.
પ્રધાનમંત્રીએ લોકોને સ્વતંત્રતા દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સ્વતંત્રતા દિવસના અવસર પર લોકોને શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; “દેશવાસીઓને #સ્વતંત્રતાદિવસની હાર્દિક શુભેચ્છાઓ. જય હિંદ! આ ખૂબ જ ખાસ સ્વતંત્રતા દિવસ પર શુભેચ્છાઓ. જય હિંદ!”
પ્રધાનમંત્રીએ શ્રી સી. કે. જાફર શરીફ કે નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી સી. કે. જાફર શરીફના નિધન પર શોક વ્યક્ત કર્યો છે. પ્રધાનમંત્રીએ કહ્યુ, “શ્રી સી. કે જાફર શરીફજીના નિધનથી હું દુઃખી છુ. એક અનુભવી સાંસદ તરીકે તેમણે સંસદીય કાર્યવાહીને સમૃદ્ધ બનાવી હતી. તેઓ દિલ્લીમાં કર્ણાટકની આકાંક્ષાઓનો એક પ્રભાવશાળી અવાજ હતા. એમના પરિવારજનો અને સમર્થકો પ્રત્યે હું સહાનુભૂતિ વ્યક્ત કરુ છુ.”
ભારતના રાષ્ટ્રપતિ દ્વારા વિમોચન કરાયેલા ઉપ-રાષ્ટ્રપતિના પુસ્તક `સિટિઝન એન્ડ સોસાયટી’ સમયે પ્રધાનમંત્રીની ટિપ્પણી

પ્રધાનમંત્રી શ્રી નરેન્દ્ર મોદીએ આજે ઉપ-રાષ્ટ્રપતિ શ્રી હમિદ અન્સારી લિખિત પુસ્તક `સિટિઝન એન્ડ સોસાયટી’ના વિમોચન સમારોહમાં હાજરી આપી હતી.આ પુસ્તકનું રાષ્ટ્રપતિ ભવનમાં ભારતના રાષ્ટ્રપતિ શ્રી પ્રણવ મુખર્જી દ્વારા વિમોચન કરવામાં આવ્યું. આ પ્રસંગે બોલતા પ્રધાનમંત્રીએ ઉપ રાષ્ટ્રપતિને તેમના પુસ્તક દ્વારા ભાવિ પેઢી સમક્ષ તેમના વિચારો રજૂ કરવા બદલ અભિનંદન પાઠવ્યા હતા. તેમણે કહ્યું હતું કે, આજે ટેક્નોલોજીએ સિટિઝન્સને નેટિઝન્સમાં ફેરવી નાખ્યા છે અને પારંપારિક સરહદો ભૂંસાઈ રહી છે. તેમણે કહ્યું જો કે, ભારતમાં સિટિઝન અને સોસાયટી વચ્ચે કુટુંબ નામની એકતા છે.જે આપણી સૌથી મોટી તાકાત છે. તેમણે કહ્યું કે, ભારતે અનેક પ્રદેશ અને ભાષા ધરાવતા અને અનેક ધર્મો હોવા છતાં સુમેળ સાથેનું રાષ્ટ્ર હોવાનો ગર્વ લેવો જોઈએ. તેમણે કહ્યું કે આ બાબત શક્ય બનાવવામાં તમામ નાગરિકોનું યોગદાન છે.
મંત્રીમંડળે ધિરાણની પરત ચૂકવણીની મુદત બે વર્ષ માટે લંબાવવા ભારત અને ભૂતાન વચ્ચેના કરારની એમએચઈપી અંગેની કલમ 3માં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા મંદેછુ હાઈડ્રો ઇલેક્ટ્રિક પ્રોજેકટ (એમઈએચપી) અંગેના ભારત અને ભૂતાન વચ્ચેના કરારની કલમ 3માં સુધારો કરવામાં આવ્યો છે, જેની મારફતે ભારતે ભૂતાનને લોનની પરત ચૂકવણી માટેનો ગાળો બે વર્ષ લંબાવ્યો છે જેથી હવે ભૂતાનમાં આ પ્રોજેકટનુ અમલીકરણ 15 વર્ષથી વધારીને 17 વર્ષમાં કરી શકાશે. લાભ: આ દરખાસ્તમાં નીચેની બાબતોની ખાતરી કરવામાં આવી છે. (1) ભૂતાનના 720 મેગાવોટના એમએચઈપી પ્રોજેકટમાંથી વીજળી આયાત કરવાના દર પ્રથમ વર્ષે યુનિટ દીઠ ભારતીય રૂપિયા મુજબ રૂ. 4.12નો રહેશે. (2) એમએચઈપીમાંથી ભૂતાન દ્વારા ભારતને વધારાનો વીજ પુરવઠો પૂરો પાડવાની ખાતરી. (3) ભારત અને ભૂતાન વચ્ચે આર્થિક સંબંધો મજબૂત થશે અને ખાસ કરીને હાઈડ્રોપાવર ક્ષેત્રે આંતર-જોડાણ અને સહયોગ વધશે તથા ભારત અને ભૂતાન વચ્ચે એક-બીજા પરનું એકંદર આવલંબન વધશે.
પ્રધાનમંત્રીએ પોલીસ મહાનિદેશકોના સંમેલનને સંબોધ્યું

પ્રધાનમંત્રી શ્રી નરેન્દ્ર મોદીએ આજે કચ્છના ધોરડોમાં પોલીસ મહાનિદેશકોના અધિવેશનના ત્રીજા અને છેલ્લા દિવસે સંબોધન કર્યું હતું. પ્રધાનમંત્રીએ અધિવેશન દરમિયાન અનુભવેલી ચર્ચાની ગુણવત્તા અને ઊંડાણ પ્રત્યે પસન્નતા વ્યક્ત કરી હતી. તેમણે જણાવ્યું કે આ પોલીસ ફોર્સમાં રહેલી વ્યવસાયિક યોગ્યતા અને સમર્પણ દર્શાવે છે. તેમણે અધિવેશન દરમિયાન ઉભરી આવેલી ભલામણોના અમલીકરણ માટે એક સ્પષ્ટ રોડમેપ તૈયાર કરવા હાંકલ કરી હતી. પ્રધાનમંત્રીએ કહ્યું કે ચર્ચા અને મંતવ્યોમાં દેશભરના જુનિયર અને સીનીયર બંને અધિકારીઓ સામેલ હતા, જે નવો ચીલો ચાતરવામાં મદદ કરશે, અને આ એક ખુબ નોંધપાત્ર સિદ્ધિ છે. શ્રી નરેન્દ્ર મોદીએ કહ્યું કે સંવેદનશીલતા એ પોલીસ વિભાગનું એક મહત્વનું તત્વ છે, અને એક એવું લવચીક સંસ્થાકીય માળખું બનાવવું જોઈએ જે પોલીસ દળને નાગરિકોને સંવેદનશીલતાથી સમજવામાં મદદરૂપ બને. તેમણે કહ્યું કે પોલીસ દળોએ આ માટે સ્થાનિક સમુદાયોમાં સંપર્કો બનાવવા જોઈએ. અને સંપર્કો સ્થાવાનો એક ઉત્તમ રસ્તો છે સમુદાયમાં લોકોની સફળતાઓ અને ઉપલબ્ધિ ઓની ઉજવણી કરવી. તેમણે કહ્યું કે જયારે લોકો તેમની સફળતાની ઉજવણી માટે પોલીસ સ્ટેશનની મુલાકાત લે છે ત્યારે તેમણે પણ પોલીસ અધિકારીઓ દ્વારા કરાયેલા કામ પ્રત્યે આદર અને ઊંડી સમજ કેળવવી જોઈએ. તેમણે કહ્યું કે સમુદાયના લોકોએ પોલીસ સ્ટેશનો સાથે ઓળખ બનાવવી જોઈએ. પ્રધાનમંત્રીએ સાયબર-સુરક્ષા, ડિઝીટલ તકનિક અને સોશિયલ મીડિયા વગેરે વિષયોને આવરી લીધા અને કહ્યું કે પોલીસ અધિકારીઓએ તેમના કામમાં ઉભરતી ટેક્નોલોજીનો ઉપયોગ કરવો જોઈએ. તેમણે આંતર રાજ્ય સરહદો પાર પડોસી જીલ્લાના પોલીસ દળો વચ્ચે વધુમાં વધુ સંપર્ક વિકસાવવા હાંકલ કરી હતી. પ્રધાનમંત્રી પ્રવાસન પોલીસ, આપદા પ્રબંધન અને પોલીસ તાલીમ વગેરે વિષયો પર પણ પોતાના વિચારો પ્રગટ કર્યા હતા. શ્રી નરેન્દ્ર મોદીએ પોલીસ અધિકારીઓ દ્વારા દાખવવામાં આવેલી નિ:સ્વાર્થ સેવા અને સમર્પણ ભાવની પ્રશંસા કરી હતી, તથા તેમના કામ પ્રત્યેની નિષ્ઠાને રાષ્ટ્રની સુરક્ષાના સાર તરીકે વર્ણવી હતી. પ્રધાનમંત્રીએ આઈબી અધિકારીઓને વિશિષ્ટ સેવા માટે રાષ્ટ્રપતિ ચંદ્રક પણ એનાયત કર્યા હતા. આ પહેલા દિવસ દરમિયાન, પ્રતિનિધિઓએ પોલીસ યુનિવર્સિટી અને ફોરેન્સિક સાયન્સ યુનિવર્સિટી વિશે ચર્ચા કરી હતી. કેન્દ્રીય ગૃહ મંત્રી રાજનાથ સિંહ અને કેન્દ્રીય ગૃહ રાજ્ય મંત્રીઓ શ્રી કીરેન રીજીજુ અને શ્રી હરિભાઈ પારથીભાઈ ચૌધરી પણ હાજર રહ્યા હતા.
પ્રધાનમંત્રી 4 જાન્યુઆરી, 2019નાં રોજ મણિપુર અને આસામની મુલાકાત લેશે

પ્રધાનમંત્રી શ્રી નરેન્દ્ર મોદી 4 જાન્યુઆરી, 2019નાં રોજ મણિપુર અને અસમની મુલાકાત લેશે. પ્રધાનમંત્રી મણિપુરમાં વિવિધ યોજનાઓનો શિલાન્યાસ અને ઉદઘાટન કરશે. પ્રધાનમંત્રી શ્રી નરેન્દ્ર મોદી વિવિધ યોજનાઓનું ઉદઘાટન દર્શાવતી તકતીઓનું અનાવરણ કરશે. આ યોજનાઓમાં મોરેહમાં ઇન્ટિગ્રેટેડ ચેક પોસ્ટ (આઇસીપી), દોહાઈથાબી બેરેજ યોજના, સાઓમબંગમાં એફસીઆઈ ખાદ્ય સંગ્રહ ગોદામ, થંગલસુરનગંદમાં ઇકો ટૂરિઝમ કોમ્પ્લેક્સ તથા વિવિધ જળપૂર્ત યોજનાઓ સામેલ છે. પ્રધાનમંત્રી શ્રી મોદી 400 કિલોવાટની ડબલ સર્કિટ સિલ્ચર – ઇમ્ફાલ લાઇનનું લોકાર્પણ કરશે. તેઓ ઇમ્ફાલની ધનનમંજૂરી યુનિવર્સિટીનાં માળખાગત વિકાસ, રમતગમતની સુવિધાઓ, વગેરેનો શિલાન્યાસ કરશે. પ્રધાનમંત્રી ઇમ્ફાલ પૂર્વ જિલ્લામાં હપતાકંજીબંગમાં લોકોને સંબોધિત કરશે. પ્રધાનમંત્રી અસમમાં સિલ્ચરનાં રામનગરમાં જાહેર સભાને સંબોધિત કરશે.
પ્રધાનમંત્રીએ દાતો સેરી અનવર ઈબ્રાહિમને મલેશિયાના પ્રધાનમંત્રી તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ દાતો સેરી અનવર ઈબ્રાહિમને મલેશિયાના પ્રધાનમંત્રી તરીકે ચૂંટાવા બદલ અભિનંદન પાઠવ્યા છે. એક ટ્વિટમાં, પ્રધાને કહ્યું; “દાતો‘ સેરી @anwaribrahim મલેશિયાના પ્રધાનમંત્રી તરીકે તમારી ચૂંટણી પર અભિનંદન. હું ભારત-મલેશિયા ઉન્નત વ્યૂહાત્મક ભાગીદારીને વધુ મજબૂત કરવા માટે સાથે મળીને કામ કરવા આતુર છું.”
કેબિનેટ દ્વારા નાગરીક ઉડ્યન નીતિને મંજૂરી અપાઈ

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેબિનેટે નાગરીક ઉડ્યન નીતિને પોતાની મંજૂરી આપી દીધી છે. સ્વતંત્રતા પછી આ એવો પ્રથમ અવસર છે કે નાગરીક ઉડ્યન મંત્રાલય દ્વારા એક સંપૂર્ણ નાગરીક ઉડ્યન નીતિ લાવવામાં આવી છે. મુખ્ય અંશો
ભારત અને આર્મેનિયા વચ્ચે ડિઝાસ્ટર મેનેજમેન્ટના ક્ષેત્રે સહયોગ માટે કરાયેલા સમજૂતિના કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટે ભારત અને આર્મેનિયા વચ્ચે ડિઝાસ્ટર મેનેજમેન્ટ ક્ષેત્રે થયેલા સમજૂતિના કરારને મંજૂરી આપી છે. આ સમજૂતિના કરારને પરિણામે ડિઝાસ્ટર મેનેજમેન્ટના ક્ષેત્રે સહયોગ વધશે અને ડિઝાસ્ટરની ઘટના બને ત્યારે બંને દેશોના લોકોના કલ્યાણ અને સલામતિ પ્રદાન થઈ શકે તેવા પગલાં લઈ શકાશે. આ કરારને પરિણામે પરસ્પરના હિતમાં ડિઝાસ્ટર મેનેજમેન્ટ અંગે સુસંગત માહિતીની આપ-લે પણ થઈ શકશે. વધુમાં, આ સમજૂતિના કરારથી એક એવી પધ્ધતિ અમલમાં આવશે કે જેનાથી ભારત અને આર્મેનિયા બંનેને અન્ય દેશમાં ડિઝાસ્ટર મેનેજમેન્ટની તંત્ર વ્યવસ્થા ગોઠવવાનો લાભ મળશે તેમજ ડિઝાસ્ટર સામે સજ્જતા, પ્રતિભાવ અને ક્ષમતા નિર્માણ પેદા કરી શકાશે.
પ્રધાનમંત્રી શ્રી નરેન્દ્ર મોદીએ ટી.એન.શેષનના નિધન પર શોક વ્યક્ત કર્યો

પ્રધાનમંત્રી એ કહ્યું, “શ્રી ટી.એન. શેષન એક ઉત્તમ સિવિલ સેવક હતા. તેમણે ખૂબ જ ખંત અને નિષ્ઠા સાથે ભારતની સેવા કરી. ચૂંટણી સુધારણા અંગેના તેમના પ્રયત્નોથી આપણી લોકશાહી વધુ મજબૂત અને સહભાગીતા વાળી બની છે. તેમના અવસાનથી ખૂબ દુખ થયું છે. ઓમ શાંતિ. ”
ઝારખંડના દેવગઢ ખાતે નવી એઈમ્સ (AIIMS)ની સ્થાપના કરવા કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ પદ હેઠળ મળેલી કેન્દ્રિય કેબિનેટે દેવગઢ, ઝારખંડ ખાતે નવી ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સ (એઈમ્સ)ની સ્થાપના કરવા માટેની મંજૂરી આપી દીધી છે. આ પ્રોજેક્ટ માટે 1103 કરોડ રૂપિયાના ફંડને પણ મંજૂર કરવામાં આવ્યું છે અને આ નવી એઈમ્સ પ્રધાનમંત્રી સ્વાસ્થ્ય સુરક્ષા યોજના(પીએમએસએસવાય) અંતર્ગત રચાશે. વિગતો : દેવગઢની એઈમ્સમાં આ ખાસિયતો રહેશે: હોસ્પિટલ 750 પથારીની ક્ષમતા ધરાવતી હશે અને તેમાં ટ્રોમા સેન્ટરની સવલત હશે. એક મેડિકલ કોલેજ રહેશે જેમાં દર વર્ષે એમબીબીએસના 100 વિદ્યાર્થીઓને સમાવી શકાશે. 60 બી.એસ.સી. (નર્સિંગ) વિદ્યાર્થીઓને સમાવી શકે તેવી નર્સિંગ કોલેજ, રહેઠાણ અને અન્ય જરૂરી સવલતો, નવી દિલ્હીની એઈમ્સની શૈલી મુજબની તમામ સવલતો રહેશે. 15 ઓપરેશન થિયેટર સહિત 20 સ્પેશિયાલિટી અને સુપર સ્પેશિયાલિટી વિભાગો હશે. મેડિસીનની પરંપરાગત સિસ્ટમ પર આધારિત સારવાર પૂરી પાડતી 30 પથારીનો એક આયુષ વિભાગ રહેશે. અસરો: દેવગઢમાં નવી એઇમ્સના રચના કરવાથી બે હેતૂ પાર પાડી શકાશે. એક તો આ પ્રાંતના નાગરિકોને સુપર સ્પેશિયાલિટી આરોગ્ય સારવાર પૂરી પાડવામાં આવશે અને નેશનલ હેલ્થ મિશન (એનએચએમ) હેઠળ પ્રાથમિક અને બીજા સ્તરના સંસ્થાનો/સવલતો ઉપલબ્ધ કરીને આ વિસ્તારમાંથી જ ડોક્ટર્સ અને આરોગ્ય કર્મચારીઓ પેદા કરી શકાશે. પૂર્વભૂમિકા: પીએમએસએસવાય અંતર્ગત ભુવનેશ્વર, ભોપાલ, રાયપુર, જોધપુર, ઋષિકેશ અને પટણામાં એઈમ્સની સ્થાપના કરવામાં આવી છે. આ ઉપરાંત રાયબરેલી (ઉત્તરપ્રદેશ), નાગપુર (મહારાષ્ટ્ર), કલ્યાણી (પશ્ચિમ બંગાળ) અને ગુન્ટુરમાં મંગલાગિરી (આંધ્ર પ્રદેશ) ખાતેની આ એઈમ્સની કામગીરી પ્રગતિ પર છે. આ એઈમ્સ, ગોરખપુર (ઉત્તરપ્રદેશ)ના બાંધકામની કામગીરી પણ સોંપી દેવામાં આવી છે. આ ઉપરાંત નીચે મુજબની એઈમ્સને મંજૂરી આપી દેવામાં આવી છે. ભટિન્ડા, પંજાબ જુલાઈ 2016માં ગુવાહાટી (આસામ), મે 2017માં બિલાસપુર (હિમાચલ પ્રદેશ) જાન્યુઆરી 2018માં
પ્રધાનમંત્રીએ છત્રપતિ શિવાજી મહારાજને તેમની જયંતી પર નમન કર્યા

પ્રધાનમંત્રી શ્રી નરેન્દ્ર મોદીએ છત્રપતિ શિવાજી મહારાજને તેમની જયંતી પર શ્રદ્ધાંજલિ આપી છે. પ્રધાનમંત્રી એમ પણ કહ્યું છે કે તેમનું ઉત્કૃષ્ટ નેતૃત્વ અને સામાજિક કલ્યાણ પર ભાર પેઢીઓથી લોકોને પ્રેરણા આપે છે. એક ટ્વિટમાં, પ્રધાનમંત્રીએ કહ્યું; "હું છત્રપતિ શિવાજી મહારાજને તેમની જયંતી પર નમન કરું છું. તેમનું ઉત્કૃષ્ટ નેતૃત્વ અને સમાજ કલ્યાણ પરનો ભાર પેઢીઓથી લોકોને પ્રેરણા આપી રહ્યો છે. જ્યારે સત્ય અને ન્યાયના મૂલ્યો માટે ઊભા રહેવાની વાત આવે ત્યારે તેઓ કોઈ પણ સમજૂતી કરતા નહતા. અમે તેમના વિઝનને સાકાર કરવા માટે પ્રતિબદ્ધ છીએ. "
પ્રધાનમંત્રી આવતીકાલે રાજ્યોના વડા તથા ગ્લોબલ બિઝનેસ લીડરની હાજરીમાં વાઇબ્રન્ટ ગુજરાત સમિટના 9માં સંસ્કરણનું ઉદઘાટન કરશે

પ્રધાનમંત્રી શ્રી નરેન્દ્ર મોદી તા. 18 જાન્યુઆરી, 2019ના રોજ વાઇબ્રન્ટ ગુજરાત ગ્લોબલ સમિટના 9માં સંસ્કરણનું રાજ્યના વડાઓ તથા ઉદ્યોગજગતનાં વડાઓ અને વૈચારિક અગ્રણીઓની હાજરીમાં ઉદઘાટન કરશે. 9મી વાઇબ્રન્ટ ગુજરાત 2019 સમિટ વૈશ્વિક, રાષ્ટ્રીય અને રાજ્ય સ્તરના એજન્ડા અંગે ‘નવા ભારત’નાં સમગ્રલક્ષી આર્થિક વિકાસ પર ધ્યાન કેન્દ્રિત કરીને ચર્ચા માટે મંચ પૂરૂ પાડશે. વાઇબ્રન્ટ ગુજરાતનાં ભાગરૂપે આયોજિત મુખ્ય કાર્યક્રમો ઉપરાંત સમિટના 9માં સંસ્કરણમાં વિવિધ પ્રકારની જાણકારી વહેંચવાનો ઉદ્દેશ ધરાવતા સંપૂર્ણપણે નવા ફોરમનો પ્રારંભ થશે અને સહભાગીઓ વચ્ચે નેટવર્કિંગનું સ્તર વધશે. વાઇબ્રન્ટ ગુજરાતનો સમગ્ર વિચાર શ્રી નરેન્દ્ર મોદીનો છે. રાજ્યમાં તેમના મુખ્યમંત્રી તરીકેના કાર્યકાળ દરમિયાન તેમણે આ વિચાર રજૂ કર્યો હતો. 2003માં શરૂ કરાયેલી વાઇબ્રન્ટ ગુજરાત સમિટ હવે ભારતના તમામ રાજ્યોને રોકાણ કરવા માટે વૈશ્વિક નેટવર્કનું મંચ બની ગઈ છે. આ સમિટ વૈશ્વિક, આર્થિક-સામાજિક વિકાસના એજન્ડાની ગહન ચર્ચા માટેના મંચ તરીકે ઉપસી આવી છે. જ્ઞાનના આદાન-પ્રદાનમાં સુવિધા પૂરી પાડવા ઉપરાંત આ સમિટ અસરકારક ભાગીદારીના નિર્માણમાં સહાયરૂપ બને છે. 8મી વાઇબ્રન્ટ ગુજરાત ગ્લોબલ સમિટ જાન્યુઆરી 2017માં યોજાઈ હઈ અને તેમાં 100થી વધુ દેશોના 25,000થી વધુ પ્રતિનિધિઓ સામેલ થયા હતા, જેમાં 4 રાજ્યના વડાઓ, નોબેલ પુરસ્કૃત માહાનુભાવો, વિશ્વના ઉદ્યોગ જગતના વડાઓ અને વૈચારિક અગ્રણીઓનો સમાવેશ થતો હતો. વાઇબ્રન્ટ ગુજરાત 2019ની વિશેષતાઓ ભારતમાં વિજ્ઞાન, ટેકનોલોજી, એન્જિનીયરિંગ અને મેથેમેટિક્સ (
કેન્દ્રીય મંત્રીમંડળે ભારત અને કિર્ગિસ્તાન વચ્ચે કૃષિ અને ખાદ્ય સંબંધિત ઉદ્યોગના ક્ષેત્રે સહકાર અંગેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત અને કિર્ગિસ્તાન વચ્ચે કૃષિ અને ખાદ્ય સંબંધિત ઉદ્યોગના ક્ષેત્રે સહકાર અંગે સમજૂતી પર હસ્તાક્ષરની કૃષિ અને ખેડૂત કલ્યાણ મંત્રાલયની દરખાસ્ત મંજૂર કરી છે. ભારત અને કિર્ગિસ્તાન વચ્ચેની સૂચિત સમજૂતી હેઠળ સંશોધન, પશુ સંવર્ધન, એવિયન ઈન્ફ્લુએન્ઝા (બર્ડ ફ્લુ) અને ખોરાક અને મોંના રોગો (એફએમડી), પશુચિકિત્સા માટેની દવાઓ, વનસ્પતિ ઉછેર, આધુનિક ટેકનોલોજી પર આધારિત બિયારણનું ઉત્પાદન, બિયારણનું પ્રમાણીકરણ, સિંચાઈની વિવિધ પદ્ધતિઓનું અમલીકરણ અને ભારતીય પ્રાયોગિક પ્રોજેક્ટ સ્થાપવો, ફૂડ પ્રોસેસિંગ અને પેકજિંગ ટેકનોલોજીના વધુ કાર્યક્ષમ ઉપયોગ માટે ઈન્ફર્મેશન ટેકનોલોજી સહિતના કૃષિ અને સંબંધિત ક્ષેત્રોની વિવિધ પ્રવૃત્તિઓ માટે માહિતી અને અનુભવના આદાન પ્રદાન કરવામાં આવશે, પરંતુ આ ક્ષેત્રોનો વિસ્તાર આટલા પૂરતો મર્યાદિત નહીં બને. માહિતીના આદાન-પ્રદાન ઉપરાંત સમજૂતી કરાર હેઠળ વનસ્પતિની જાતોના અધિકારોના રક્ષણ, કૃષિ, ખાદ્ય વ્યાપાર અને બાગાયત, કૃષિવિષયક સંશોધન અને શિક્ષણ, બાગાયત ક્ષેત્રે સંશોધન અને શિક્ષણ, ખાદ્ય સુરક્ષા અને ધોરણો, જળચર ઉછેર અને મત્સ્ય ઉદ્યોગ વગેરે ક્ષેત્રમાં પણ સહકાર આવરી લેવાયો છે. સમજૂતી કરાર મુજબ બંને દેશોના પ્રતિનિધિઓનો સમાવેશ થતો હોય તેવું સંયુક્ત કાર્યકારી જૂથ રચવામાં આવશે, જે સહયોગ અંગેની યોજનાઓ ઘડશે, સમજૂતીના અમલીકરણ દરમિયાન ઊભા થતા પ્રશ્નોનું નિરાકરણ આપશે અને બંને દેશોને સોંપાયેલા કાર્યોનું અમલીકરણ સુનિશ્ચિત કરશે. સમજૂતી પર હસ્તાક્ષર થયાની તારીખથી તેનો અમલ શરૂ થશે અને પાંચ વર્ષના ગાળા માટે તે ચાલુ રહેશે તેમજ સમજૂતીની સમયાવધિ પૂર્ણ થવાના ઓછામાં ઓછા છ મહિના અગાઉ બંનેમાંથી એક પણ દેશ આ સમજૂતી રદ કરવા અંગે લેખિતમાં રાજદ્વારી માધ્યમો દ્વારા ઈરાદો વ્યક્ત નહીં કરે ત્યાં સુધી સમજૂતી વધુ પાંચ વર્ષના ગાળા માટે આપોઆપ ચાલુ રહેશે.
પ્રધાનમંત્રીએ પંડિત દીન દયાલ ઉપાધ્યાયને તેમની જયંતિ પર નમન કર્યું

પ્રધાનમંત્રી શ્રી નરેન્દ્ર મોદીએ પંડિત દીન દયાલ ઉપાધ્યાયની જયંતિ પર તેમને નમન કર્યું છે. પ્રધાનમંત્રીએ પોતાના બ્લોગ http://nm4.in/1i